สวัสดีครับพอดีผมมีอาการปวดหัวมากๆเวลายืนแต่มีอาการดีขึ้นเวลานอนลง เวลาสะบัดศรีษะปวดไปทั่วทั้งหัวปวดแบบเจ็บๆแต่ไม่มีอาการไข้มีแค่อาการปวดหัวอย่างเดียว
สวัสดีค่ะ อาการปวดศีรษะดังกล่าวมานั้น หากดีขึ้นเมื่อได้พัก สัมพันธ์กับท่าทาง อาจจะเกี่ยวกับปวดจากกล้ามเนื้อรอบๆศีรษะตึงตัวจากการใช้งานระหว่างวัน ซึ่งไม่ใช่ภาวะที่อันตราย แต่อาจเป็นเรื้อรัง เกี่ยวกับการทำงานหรือความเครียดระหว่างวันได้สาเหตุอื่นๆเช่นการปวดไมเกรน ซึ่งมักจะปวดมากๆเพียงข้างเดียว ปวดจากการติดเชื้อในเยื่อหุ้มสมอง ซึ่งมักมีไข้ร่วมด้วย หรือปวดจากความดันภายในสมองสูงขึ้น แต่มักปวดมาก กล้ามเนื้ออ่อนแรง อาเจียนพุ่งเบื้องต้น พักผ่อนให้เพียงพอในแต่ละวัน รับประทานยาแก้ปวดเพื่อบรรเทาอาการได้เบื้องต้น และหากยังไม่ดีขึ้น ปวดมากขึ้นเรื่อยๆ จนรบกวนการนอนหรือการใช้ชีวิต ควรไปพบแพทย์เพื่อตรวจเพิ่มเติม